กินยาปรับฮอร์โมนแล้วมีเพศสัมพันธ์หลั่งข้างในจะท้องไหมค่ะ
สวัสดีค่ะ ยาปรับฮอร์โมนนั้น ส่วนใหญ่คือตัวยา norethisterone ขนาด 5 มิลลิกรัม ซึ่งโดยปกติการทานยาดังกล่าว จะไม่สามารถช่วยป้องกันการตั้งครรภ์ได้ ดังนั้น หากมีเพศสัมพันธ์ ก็จะมีโอกาสตั้งครรภ์ได้ค่ะ ดังนั้น หากยังไม่พร้อมที่จะตั้งครรภ์ ก็ควรพิจารณาทานยาคุมฉุกเฉินไปค่ะ โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุดค่ะส่วนยาปรับฮอร์โมนนั้น หากไม่ได้มีข้อบ่งชี้ในการทานยา เช่น มีอาการขาดประจำเดือนจากการที่ไข่ไม่ตก มีภาวะเลือดออกจากช่องคลอดผิดปกติ ทานเพื่อเลื่อนประจำเดือน เป็นต้น ก็ไม่ควรทานไปโดยไม่จำเป็น ดังนั้น หากยังไม่ได้รับการวินิจฉัยจากแพทย์ว่าจำเป็นต้องใช้ยาปรับฮอร์โมน ก็ไม่ควรทานไปโดยไม่จำเป็นค่ะ